29 तक वापस ले सकते सामाजिक-आर्थिक अंक लेने के दावे; स्क्रीनिंग टेस्ट के सेंटर बढ़ाए गए
हरियाणा स्टाफ सिलेक्शन कमीशन (HSSC) ने ग्रुप-C भर्ती के अभ्यर्थियों को एक और मौका दिया है। जिन अभ्यर्थियों ने सामाजिक-आर्थिक अंक लेने का दावा किया है, वह 29 जुलाई तक किए गए अपने गलत दावे को वापस ले सकते हैं।
हरियाणा स्टाफ सिलेक्शन कमीशन (HSSC) ने ग्रुप-C भर्ती के अभ्यर्थियों को एक और मौका दिया है। जिन अभ्यर्थियों ने सामाजिक-आर्थिक अंक लेने का दावा किया है, वह 29 जुलाई तक किए गए अपने गलत दावे को वापस ले सकते हैं। इसके बाद आयोग इन दावों की जांच कराएगा। यदि जांच में दावा गलत पाया जाता है तो उसकी सेलेक्शन रद्द कर दी जाएगी। नौकरी जॉइन करने के बाद भी आयोग दावों की जांच कराएगा।
अब 5 जिलों में होगा स्क्रीनिंग टेस्ट
32 हजार पदों के लिए चल रही भर्ती प्रक्रिया के लिए होने वाले स्क्रीनिंग टेस्ट अब 5 जिलों में आयोजित किए जाएंगे। इससे पहले पंचकूला, हिसार, करनाल, कुरुक्षेत्र में स्क्रीनिंग टेस्ट लिया जाना था, लेकिन अब HSSC ने इसमें पानीपत भी जोड़ दिया है। आयोग के चेयरमैन भोपाल सिंह खदरी ने इसकी पुष्टि करते हुए बताया कि पानीपत में लगभग 6 हजार अभ्यर्थी स्क्रीनिंग टेस्ट में शामिल होंगे।
जिलों के DC को आयोग ने भेजा लेटर
हरियाणा स्टाफ सिलेक्शन कमीशन के चेयरमैन भोपाल सिंह खदरी ने बताया कि जिन जिलों में 5 व 6 अगस्त को स्क्रीनिंग टेस्ट होना है, उन जिलों के DC के साथ ही DGP, मुख्य सचिव, CID चीफ को लेटर लिखा गया है। आयोग की तरफ से मांग की गई है कि टेस्ट के दौरान एग्जाम सेंटर पर सुरक्षा व्यवस्था के लिए पुख्ता इंतजाम किए जाए, ताकि शांति पूर्ण तरीके से परीक्षा हो सके।
यहां देखें ऑर्डर की कॉपी...
